**LIETUVOS RESPUBLIKOS VYRIAUSYBĖS KANCELIARIJA**

**TEISĖS DEPARTAMENTAS**

**IŠVADA**

DĖL lietuvos respublikos vyriausybės nutarimo „Dėl PAKUOTĖS ATLIEKŲ RŪŠIAVIMO PRIEMONIŲ (SPECIALIŲJŲ DĖŽIŲ) KOMPLEKTŲ PERDAVIMO“ Projekto (toliau – Projektas)

(TAP NR. 17-9) (TAIS NR. 17-29)

|  |
| --- |
| 2017-02-01 Nr.T1-32 NV-129 |

Vilnius

 Įvertinę Projekto atitiktį įstatymams, Lietuvos Respublikos Vyriausybės nutarimams bei teisės technikos reikalavimams, teikiame šias pastabas ir pasiūlymus:

1. Projekto preambulėje siūlytume atsisakyti nuorodos į Vyriausybės 2001 m. sausio 5 d. nutarimą Nr. 16 kaip tiesiogiai nesusijusios su Projekto dalyku.
2. Atsižvelgdami į panašaus pobūdžio projektų rengimo praktiką, siūlytume Projekto preambulėje vietoj nuorodos į konkrečius savivaldybių tarybų sprendimus įrašyti žodžius „atsižvelgdama į atitinkamus savivaldybių tarybų sprendimus“.
3. Pažymime, kad vadovaujantis Valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu valstybės turtas gali būti perimamas savivaldybės nuosavybėn *savivaldybės tarybos sutikimu* savivaldybių savarankiškosioms funkcijoms įgyvendinti. Atkreipiame dėmesį, kad kartu su Projektu pateiktame Klaipėdos miesto savivaldybės tarybos 2016 m. rugsėjo 22 d. sprendime Nr. T2-232 nurodyta savivaldybės savarankiškoji funkcija nesutampa su Projekte nurodyta funkcija.

Teisės taikymo skyriaus vedėjas Dainius Petravičius

|  |
| --- |
| Inga Gabrielaitienė, tel. , el. p. inga.gabrielaitiene@klaipeda.lt |